GiliGold/VAD_KnessetCorpus huggingface dataset:
<יונתן רזניק: מבירורים שערכנו עולה, כי יהיה תקציב לפעילות הזאת.
<יונתן רזניק: אנחנו נשתדל לאשר את זה כמה שיותר מהר בוועדת הפטור ובוועדת חריגים.
משה גפני: אני רק רוצה שחבר הכנסת טופורובסקי יבין על מה מדובר.
משה גפני: הם פשוט סיבכו את העניין, הם העבירו את ההחלטה לות"ת.
משה גפני: כדי לפטור ממכרז צריך פה את ועדת הפטור.
משה גפני: זאת המצאה של לפני שנה וחצי.
ראובן ריבלין: זאת המצאה שלך.
ראובן ריבלין: אתה לא אישרת אותה?
משה גפני: התווכחתי איתם עד לשמיים ובסוף הם ניצחו.
משה גפני: עכשיו יש ועדת פטור.
משה גפני: מסבכים כל הזמן.
בועז טופורובסקי: הערכה לגבי מתי ישולם להם התשלום.
משה גפני: מתי יועבר הכסף?
<יונתן רזניק: אני לא יכול להתחייב.
משה גפני: תבדוק את זה.
משה גפני: מדובר בפרויקט רציני.
<יונתן רזניק: אנחנו מכירים אותו כבר כמה שנים.
משה גפני: חבר הכנסת יעקב אשר, לגבי הנושא של מענקי האיזון.
יעקב אשר: שני נושאים.
יעקב אשר: אולי כדאי לדון בזה בישיבה הקרובה.
יעקב אשר: אחד הנושאים שקשור לתמ"ת זה הנושא של המשפחתונים.
יעקב אשר: בגלל המצב שאין תקציב, שאין ממשלה והכל מוקפא, כל הגידול הטבעי שבדרך כלל כל שנה מוסיפים משפחתונים חדשים נעצר כבר חודשיים, שלושה.
יעקב אשר: זה אומר שלא נפתחים משפחתונים נוספים.
יעקב אשר: משרד התמ"ת אומר שאין לו את הכסף לכך, אגף התקציבים אומר שצריכים אישור מיוחד לקבוע את הגידול של כל שנה במשפחתונים.
יעקב אשר: כל אחד מבין שזה משליך בעצם על משפחות שהאישה לא תוכל לעבוד או ההורים לא יוכלו לעבוד.
משה גפני: אתה מכיר את העניין של המשפחתונים?
יעקב אשר: אני מבקש, אדוני היושב-ראש, שבישיבה הבאה.
יעקב אשר: .
משה גפני: אני מבקש את הבדיקה שלך.
משה גפני: יעקב, תעביר לי יותר פרטים לגבי העניין הזה, ואז נראה אם צריך ועדת חריגים או שאפשר לאשר את זה.
יעקב אשר: נושא נוסף – לא נמצאים פה הנציגים של משרד הפנים או של משרד האוצר – הוא הנושא של מענקי איזון.
יעקב אשר: בשנה שעברה היו ברשויות מקומיות 2.8 מיליארד של מענקי איזון.
יעקב אשר: בספר התקציב עצמו זה היה 2.4.
יעקב אשר: ראשי רשויות – אני אומר את זה בתור אחד שהיה עד לא מזמן ראש רשות – כשהם מתכננים תקציב הם מתכננים שנה, הם רוצים התייעלויות, הם רוצים שהתקציב יהיה מאושר בזמן.
יעקב אשר: בגלל בעיה טכנית של אותם 400 מיליון שקל, שאני מקווה שהיא רק טכנית, רשויות שלמות צריכות לשנות את התקציב שלהן, לשנות את תכנית העבודה שלהן, אולי אפילו להידרדר למשבר כספי.
יעקב אשר: לאחר מכן הן יקבלו את המענקים האלה במסגרת תכניות הבראה.
דוד אזולאי: האחד חלקי 12 הוא פחות ה-400 מיליון.
יעקב אשר: לרשויות חלשות זו קטסטרופה.
דוד אזולאי: זה קיצוץ על קיצוץ.
יעקב אשר: לפריפריה זו קטסטרופה.
יעקב אשר: אני מבקש גם את הנושא הזה, אם אפשר, להכניס לישיבה הקרובה.
משה גפני: כנראה שאני אכניס את זה.
משה גפני: יכול להיות שאני אכניס את זה.
משה גפני: אני אבקש שיבוא השלטון המקומי כי זאת כבר סוגיה הרבה יותר מורכבת.
משה גפני: זה לא הסיפור הזה, זה כבר סיפור של מדיניות ממשית מול השלטון המקומי.
משה גפני: הטענה שהעלית היא טענה צודקת.
אמנון כהן: הם הולכים לשבות עכשיו.
דוד אזולאי: הם כבר הכריזו על סכסוך עבודה, אדוני היושב-ראש.
דוד אזולאי: המשמעות היא שאנחנו עלולים למצוא את עצמנו בשביתה כשאין פתרונות.
משה גפני: דוד, הנושאים הקודמים היו נושאים שהם ברי פתרון במסגרת הארגונית.
משה גפני: זו מדיניות.
יעקב אשר: זה ויכוח שדי הוכרע.
יעקב אשר: זה די הוכרע על 2.8.
משה גפני: כנראה ביום שנעשה את הדיון הכללי על האחד חלקי 12, נעשה את הדיון הזה ונזמין את השלטון המקומי, נזמין את ראשי הרשויות.
<קרן טרנר: תודה על ההזדמנות.
<קרן טרנר: אני אגיד מה שכואב לנו.
<קרן טרנר: העדר התקציב פוגע בנו בהרבה מאוד מישורים.
<קרן טרנר: יש לנו פרויקטים מוכנים שלא יכולים לצאת לפועל, ביניהם פרויקטים שמעכבים יחידות דיור, לדוגמה כביש 38 בית שמש שמעכב אלפי יחידות דיור.
<קרן טרנר: הפרויקט זמין ולא יכול לצאת בגלל העדר תקציב מדינה.
<קרן טרנר: גם בבני ברק יש לנו פרויקט תקוע.
משה גפני: מה תקוע בבני ברק?
יעקב אשר: המשך פרויקט נתיב התחבורה הציבורית, כולל רח' השומר.
יעקב אשר: רח' השומר מוכן למכרז.
יעקב אשר: אי אפשר לצאת.
יעקב אשר: זה תקציב שכבר אושר בסך 30 מיליון שקל ונעצר.
<קרן טרנר: אמת.
משה גפני: פניתם לוועדת חריגים?
<קרן טרנר: מה שכואב לנו ביותר הוא לא רק הפיתוח, הוא גם הבטיחות.
<קרן טרנר: בבטיחות אנחנו מרגישים את התסכול הרב ביותר.
<קרן טרנר: מספטמבר 2012 מוקדי הסיכון בחברה הלאומית לדרכים, שהפכה להיות נתיבי ישראל, בכבישים הבין עירוניים מוקפאים בשל האילוצים התקציביים.
<קרן טרנר: מדובר במקומות שבהם ועדה בין משרדית של המשטרה, של הרשות הלאומית לבטיחות, של משרד התחבורה ושל נתיבי ישראל קבעו יחד שאלה מוקדים מסוכנים.
<קרן טרנר: יש שם יותר מ-8 תאונות דרכים.
<קרן טרנר: זה פצצות זמן מתקתקות, בעינינו.
יעקב אשר: נעשתה עבודה מאוד טובה.
<קרן טרנר: מקומות עם 30 תאונות דרכים, עם 20 תאונות דרכים.
אמנון כהן: יש לכם במשרד תקציב לזה?
אמנון כהן: צריך רק את האישור הפורמאלי?
<קרן טרנר: נמצא פה גם החשב.
<קרן טרנר: זה לא אחד חלקי 12.
<קרן טרנר: נכון שמה שאנחנו צריכים עכשיו זו הרשאה.
<קרן טרנר: בתקציב 2013 תקציב הפיתוח של משרד התחבורה עולה.
<קרן טרנר: השאלה אם הוא יעלה ב-3 מיליארד, ב-4 מיליארד או ב-5 מיליארד.
אמנון כהן: מתוך התקציב הזה אתם יכולים להתחייב.
<קרן טרנר: מה שלא נעשה, גם בלי שום פרויקט חדש, אנחנו צריכים תוספת בשנת 2013 בגלל החלטות ממשלה שהתקבלו על נתיבי ישראל, על פיתוח פריפריה ועל תכנית רב-שנתית לכל התחומים.
<אורסן סלמן: אנחנו מבינים את החשיבות של מוקדי הסיכון.
<אורסן סלמן: כפי שאמרה קרן, התקציב הוקפא בספטמבר 2012.
<אורסן סלמן: אין לזה קשר לוועדת חריגים.
<אורסן סלמן: ברגע שתיפתר הבעיה בין משרד התחבורה לאגף תקציבים.
<אורסן סלמן: .
אמנון כהן: מה מוקפא?
אמנון כהן: זה היה בספטמבר.
<אורסן סלמן: מה שצריך לתת אגף תקציבים לעניין.
משה גפני: אני אסביר על ספטמבר.
משה גפני: היה ויכוח בין אגף התקציבים למשרד התחבורה.
משה גפני: הם אמרו למשרד התחבורה שעד שהם לא קובעים מה הפרויקטים שהם עושים ומה הם לא עושים במסגרת התקציב, הם לא נותנים להם שום דבר.
משה גפני: היה ויכוח בין שר התחבורה.
אמנון כהן: זה בטיחות.
משה גפני: הקפיאו הכל בספטמבר.
משה גפני: המציאות הזאת היא מציאות שגרמה לכך שהופסקו פרויקטים בטיחותיים עם סיכון גבוה בנושא של חיי אדם.
משה גפני: איך אנחנו עושים עכשיו שהבעיה תיפתר?
<קרן טרנר: מתוך 200 מיליון פרויקטים זמינים ועוד 30 מיליון לתכנונים, יש לנו 60 מיליון שלא דורשים ועדת חריגים כי זאת הרשאה קיימת.
<קרן טרנר: כאן זה תקוע באגף תקציבים.
משה גפני: למה תקוע?
<קרן טרנר: אם היתרה תשוחרר, היא תתקע גם באגף תקציבים וגם בוועדת החריגים.
<קריאה: אני מהחשב הכללי.
<קריאה: אין פה נציג של אגף תקציבים.
<קרן טרנר: לא היה פה צוות תחבורה.
<קרן טרנר: הטיעון הוא שאי אפשר לאשר פרויקט חדש, לרבות בטיחות.
<קרן טרנר: אנחנו חושבים שבכזה היקף של תאונות דרכים, צריך.
<קרן טרנר: .
דוד אזולאי: קרן, יש לכם את התקציב הזה במשרד?
<קרן טרנר: גם אם לא נאשר שום פרויקט חדש, אנחנו צריכים תוספת תקציב לשנת 2013.
דוד אזולאי: עזבי את התוספת.
דוד אזולאי: כרגע..
אמנון כהן: כרגע, לבטיחות בלבד.
<קרן טרנר: חסר תקציב מזומן.
דוד אזולאי: את בונה על תוספת תקציבית ב-2013.
דוד אזולאי: זה מה שאת אומרת.
<קרן טרנר: כבר היום, בלי שום פרויקט חדש.
אמנון כהן: לא יהיה כרגע.
אמנון כהן: תוספת לא תהיה.
אמנון כהן: כרגע את צריכה מהמשאבים הקיימים שלך להגיד שאת א',ב' תעבירי ביולי, אוגוסט ושאת מבקשת להשתמש בזה.
משה גפני: מה מונע ממך להמשיך את הפרויקט של כביש 38?
<קרן טרנר: צריך להחליט שהפרויקט, שעלותו כ-800 מיליון, יוצא לדרך.
<קרן טרנר: צריך אישור של משרד האוצר .
אמנון כהן: זה גדול.
אמנון כהן: אני מדבר על העניין הבטיחותי.
משה גפני: 38 זה בטיחותי.
<קרן טרנר: זה גם בטיחותי.
משה גפני: עכשיו נהרג.
<קרן טרנר: זה יחידות דיור וכביש אדום אדום.
משה גפני: מה את רוצה שאני אעשה עכשיו?
דוד אזולאי: אדוני היושב-ראש, ברגע שאין לה תקציב, מאיפה היא תיקח?
דוד אזולאי: היא בונה על זה שהיא תקבל תוספת תקציב.
אמנון כהן: מפרויקטים אחרים.
<קרן טרנר: בסוף, אחד חלקי 12 הוא ברמת הממשלה.
<קרן טרנר: אנחנו חושבים שבמקומות שבהם יש 8 תאונות דרכים, 10, 30 צריך לתעדף את זה.
<קרן טרנר: מבחינת מזומן, לא מבחינת הרשאה צריך לתעדף את זה על פני אחד חלקי 12 המשרדי.
משה גפני: יכול להיות שנעלה את זה.
משה גפני: אני אבדוק קודם עם משרד האוצר.
משה גפני: אני אבדוק גם עם שרון מרידור.
דוד אזולאי: אדוני היושב-ראש, ברגע שזה אחד חלקי 12 ולא תוספת תקציבית זה כבר נשמע אחרת.
משה גפני: חברת הכנסת מיכל בירן, ביקשת הצעה לסדר.
משה גפני: ראיתי גם את המכתב שלך לשר הרווחה.
מיכל בירן: קיבלנו כבר תשובה ממנכ"ל משרד הרווחה.
משה גפני: תסבירי קודם על מה מדובר.
מיכל בירן: אנחנו מדברים על בית של"ב בחיפה.
מיכל בירן: זה מקום שבו יש הסדרה לגברים שקיבלו צו הרחקה מביתם על ידי בית משפט.
מיכל בירן: הם לא יכולים לשכור לעצמם דירות בשלב המעבר.
מיכל בירן: המקום נועד כדי לתת להם איזה שהוא מענה, איזה שהם טיפולים.
מיכל בירן: הוא נועד גם כדי להגן על הנשים והילדים כך שלא בחצות תהיה דפיקה בדלת כי אב המשפחה לא מצא פתרון חלופי.
מיכל בירן: הפרויקט עובד כבר 3 שנים בהצלחה.
מיכל בירן: כולם מסכימים על זה שבהצלחה.
מיכל בירן: עכשיו זה תקוע במריבה תקציבית.
משה גפני: מי מפעיל את הבית הזה?
מיכל בירן: עיריית חיפה.
מיכל בירן: רק 40% משוכני ההוסטל הם מחיפה.
מיכל בירן: עיריית חיפה אומרת שהיא לא תספוג את הדבר הזה, שהמדינה צריכה לסבסד את זה.
מיכל בירן: המדינה אומרת שהיא מסבסדת את חלקה בעניין, שהתקציב מספיק, כי עובדה שבבאר-שבע זה מספיק.
מיכל בירן: בבאר שבע קרן רש"י משלימה את התקציב החסר.
מיכל בירן: כרגע, לפחות עד שלא תתכנס ועדת התעריפים או איך שקוראים לה – אני לא בקיאה בפרטים הקטנים - וכן תגיע לאיזה שהוא הסדר על כמה זה באמת עולה.
מיכל בירן: .
מיכל בירן: אף אחד לא מפקפק בזה שהפרויקט חשוב.
מיכל בירן: בית משפט ממשיך להוציא צווי הרחקה שכתוב עליהם ספציפית שצריך לשלוח את האנשים שגרים בצפון להוסטל בחיפה.
מיכל בירן: כחברת כנסת חדשה אני מניחה שבימים כתיקונם זה בכלל לא היה קורה פה אלא בוועדת העבודה והרווחה.
מיכל בירן: למיטב הבנתי, בשבוע שעבר כבר יצאו מכתבי פיטורים לעובדים.
דוד אזולאי: למה עיריית חיפה צריכה לסבסד 60% מהחוסים?
מיכל בירן: אני מסכימה.
מיכל בירן: אני חושבת שהבעיה בעיריית חיפה.
דוד אזולאי: עיריית חיפה צודקת.
מיכל בירן: אני לא אומרת שהיא לא צודקת.
דוד אזולאי: היא אומרת שהיא צריכה לסבסד 60% לא מקומיים.
מיכל בירן: אני לא אומרת שהיא לא צודקת, אני רק אומרת שאת המצב הזה מישהו צריך להכריח.
משה גפני: קיבלת תשובה ממישהו?
מיכל בירן: התשובה אומרת כלום.
מיכל בירן: משרד הרווחה אומר שבבאר-שבע מצליחים להפעיל הוסטל דומה בתקציב הזה, לכן גם עליהם להסתדר.
דוד אזולאי: השאלה אם גם שם 60% הם לא אנשי המקום.
דוד אזולאי: את זה צריך לבדוק.
משה גפני: אם הוועדה צריכה לפנות, למי לפי דעתך צריך לפנות?
מיכל בירן: אני חושבת שצריך להביא לפה נציג מעיריית חיפה ונציג ממשרד הרווחה ולהגיד להם שהדבר הזה חשוב והם צריכים למצוא פתרון, אפילו אם זה פתרון ביניים לחודשים האלה עד שיהיה תקציב מדינה.
מיכל בירן: בינתיים שיעשו את הדיונים שלהם בוועדת תעריפים לא על חשבון הנשים, הילדים והגברים האלה שנמצאים ברמת סיכון גבוהה.
משה גפני: לפני שאנחנו מקיימים דיון אני אדבר עם משרד הרווחה.
משה גפני: אנחנו נמתין לבקשה של משרד התמ"ת.
משה גפני: אני אעקוב אחרי ועדת החריגים.
משה גפני: בתוך שבוע אני אקבל פה תשובות.
משה גפני: אני מקווה שנפתור את הבעיה.
משה גפני: אני מקדם בברכה את החברים החדשים שהצטרפו לוועדה.
משה גפני: אני נזהר עכשיו קצת להגיד מי ימשיך להיות חבר ועדה, מי יהיה יושב ראש הוועדה, בגלל שאנחנו לא יודעים איזה קואליציה תהיה.
משה גפני: מאוד ייתכן שיהיו כמה שיושבים כאן היום ושהם הולכים להיות שרים.
עמיר פרץ: עד שאני אהיה שר, תן לי כבוד.
משה גפני: זו ישיבה ראשונה, אני אאפשר לחברים, מי שמבקש הצעה לסדר היום, אני רק מבקש לעשות את זה בקצרה מכיוון שאנחנו נמצאים עם שני סעיפים.
משה גפני: הישיבה היא רק עד השעה 11:00, מכיוון שהמליאה מתחילה בשעה הזאת.
משה גפני: חבר הכנסת עמיר פרץ, מכיוון שבשעה 10 יש לך ישיבת סיעה, אתה מתחיל ראשון.
משה גפני: אני מברך אותך שהשם ינחה אותך בדרך אמת - אני יודע מה יהיה שם?
עמיר פרץ: אדוני היושב ראש, אני מאוד מודה לך על כך שאתה מאפשר לי להעלות את ההצעה לסדר היום.
עמיר פרץ: אני נזעקתי לעניין כיוון שקיבלתי מספר רב של פניות של סטודנטים עולים יוצאי אתיופיה.
עמיר פרץ: מה שקורה היום - בשל העובדה שתקציב המדינה לא אושר, כפי שאתה יודע, והרי, אדוני היושב ראש, אני יודע שאתה מומחה, אבל חברי הכנסת החדשים לא כל כך.
עמיר פרץ: מכיוון שתקציב המדינה לא אושר ולכן כל הפרויקטים הנלווים לתקציב המדינה אינם יכולים להיכנס להפעלה - מי שלא מבין את הפרנציפ.
עמיר פרץ: התקציב היום מתנהל באחד חלקי שתים עשרה לפי התקציב הקודם, אבל כל הפרויקטים שאושרו במשך התקציב הדו-שנתי, למעשה צריכים אישור מיוחד, ואז קורה שחלק גדול מהפרויקטים מוקפאים.
עמיר פרץ: כאשר מדובר בסלילת כביש, אז או.
עמיר פרץ: קיי, הוא ימתין עוד חודשיים.
עמיר פרץ: כאשר מדובר במחלף, הוא ימתין עוד חודשיים, אבל כאשר מדובר בסטודנטים שמקבלים את התקציב שלהם משני מקורות – מקור אחד שמממן להם את מלגת הלימודים זה משרד החינוך, המקור השני, זה מינהל הסטודנטים דרך משרד הקליטה שמממן להם את דמי הקיום.
עמיר פרץ: ברגעים אלה ממש, עולים מיוצאי אתיופיה במצב שהם לא מגיעים ללימודים בכל המכללות בארץ כי הם פשוט נמצאים במצב שהם רעבים ללחם, מכיוון שאין להם דרך לעבוד, כי הם לומדים חמישה ימים בשבוע, כל היכולת שלהם להתפרנס ולשרת את עצמם תלויה באותה מלגה קטנה שנעה בין 1,200 ל-1,500 שקלים.
עמיר פרץ: אני קיימתי שיחה עם שרת הקליטה, ועם מנכ"ל משרד הקליטה.
עמיר פרץ: אני פניתי לשר האוצר, פניתי לחשב הכללי, אני חושב שמדובר פה בשערורייה, כי אם הפרויקט הזה נופל, מדובר פה בסטודנטים שמשלימים את השנה השלישית שהקליטה שלהם באופן יחסי מוצלחת, שהטיפול בהם הוא טיפול סביר, ואין שום סיבה בגלל העניין הטכני הזה של איך מטפלים בפרויקטים תוך כדי כך שיש תקציב שטרם אושר שאנחנו לא נמצא פתרון.
עמיר פרץ: לפי דעתי, אדוני היושב ראש, אני פונה אליך לפנות באופן מיידי לחשב הכללי.
משה גפני: לחשבת הכללית.
עמיר פרץ: לחשבת הכללית, ולדרוש שהעניין הזה ייפתר.
עמיר פרץ: מייד יגיע מנכ"ל משרד הקליטה, והם יציגו תמונה יותר רחבה.
משה גפני: אני לא יודע אם אני אוכל להיכנס לזה, זה גם לא בסדר היום.
עמיר פרץ: אני פונה אליך בשם כל מה שאתה רוצה, שפשוט לא ייתכן שיהיה מצב שאנחנו יודעים שעכשיו אנחנו ממוטטים פרוייקט שהושקע בו הרבה שנים, ואף אחד הרי לא מתכוון לקחת את הכסף הזה, זה ברור שישלמו להם.
עמיר פרץ: לכן אני חושב שיש למצוא פתרון טכני לעניין, לא מדובר בהרבה כסף, מדובר במספר מיליונים, ואני בהחלט פונה אליך שהוועדה תתגייס לעניין.
עמיר פרץ: אם תרצה שאני אמשיך לטפל בעניין בשם הוועדה, אני אשמח מאוד לעשות זאת.
עמיר פרץ: כפי שאתה יודע, עד היום כל פעם שהסמכת אותי לטפל במשהו הבאתי לך פתרון לוועדה בנושאים יותר מורכבים.
עמיר פרץ: אני בהחלט חושב שיפה שעה אחת קודם.
משה גפני: חבר הכנסת עמיר פרץ, אני מקבל את הבקשה שלך, אני גם קיבלתי אותה בכתב.
משה גפני: אני רוצה להגיד לך שהבעיות בעניין הזה הן בעיות רבות מספור, יש הרבה נושאים.
משה גפני: בעניין הזה עצמו, אני אבקש לפנות לחשבת הכללית כפי שביקשת, אולי לאפשר תקציב המשך.
משה גפני: המציאות הזאת שאין תקציב למדינה במשך כל החודשים הללו, ומכיוון שאנחנו מדברים על תקציב קודם שהיה תקציב דו-שנתי, אנחנו בעצם מדברים על תקציב שהוכן כבר לפני למעלה משנתיים שאין לו רלבנטיות עכשיו לגבי התפקוד לגבי נושאים שונים, יש לי עוד הרבה מקרים כאלה שאני אמור לטפל בהם.
משה גפני: אגב, אחד מהדברים זה המיזם שיש במשרד התמ"ת של שילוב חרדים בעבודה, הכול הופסק, ואנשים מפוטרים עכשיו - זה דבר שהוא בלתי מתקבל על הדעת.
משה גפני: אני ישבתי עם החשבת הכללית – הנושא שאתה מעלה לגבי הסטודנטים יוצאי אתיופיה הוא קריטי, אין ויכוח לגבי הנושא הזה.
משה גפני: אני מקבל את ההצעה שלך, ואני אפנה לחשבת הכללית, ואם הצטרכו נקיים על זה דיון.
<טמיר כהן: מדובר ב-19 סטודנטים שמקבלים.
עמיר פרץ: לא, זה פורום מייצג שכרגע שובתים רעב, זה מייצג את כל המכללות בארץ, מדובר באלפי סטודנטים.
<טמיר כהן: מדובר ב-19 סטודנטים שמקבלים 1,200 שקלים.
<טמיר כהן: כל מה שאמר חבר הכנסת פרץ הוא נכון לחלוטין, מדובר בתקציב המשכי שנתקע.
<טמיר כהן: אתמול התקיימה פגישה בין אגף תקציבים לבין משרד הקליטה בדיוק לבדוק איך פותרים עד שיאושר תקציב.
<טמיר כהן: לפי מה שנאמר מאגף תקציבים, הם יתנו תשובה בשבוע הבא למשרד הקליטה.
משה גפני: בסדר, אנחנו נפנה אליהם היום.
יעל גרמן: אין איזושהי רזרבה?
עמיר פרץ: כשאין תקציב אסור להשתמש גם ברזרבה, כשאין לך אישור תקציבי את משתמשת אחד חלקי שתים עשרה בדיוק מה שכתוב בכל משרד ממשלתי.
עמיר פרץ: זאת הבעיה החוקתית שאנחנו נמצאים בה עכשיו.
משה גפני: חברת הכנסת גרמן, הבעיה שלנו שכאשר אין תקציב למדינה, פועלים באופן כזה – אחד חלקי שתים עשרה ממה שמופיע בספר התקציב.
יעל גרמן: זה גם בתקציבי העיריות.
משה גפני: ספר התקציב הוכן לפני למעלה משנתיים.
<שגית אפיק: זה לא מה שיש בתקציב, זה התחייבויות, ורק ביתרה בשירותים חיוניים, זה אפילו פחות ממה שיש - - -
משה גפני: לפי סדרי העדיפויות שכתובות בחוק.
משה גפני: אני הגעתי להסכמה כלשהי עם החשבת הכללית שיהיו דברים חיוניים שהם כן יממנו.
משה גפני: יש סמכות לאגף חשב כללי להחליט על דברים שהם חיוניים, ויש ועדת החריגים שוועדת החריגים יכולה לאשר את זה.
משה גפני: אני דיברתי איתם על כמה נושאים חיוניים, אני מתכוון לדבר איתם, אני אעביר גם בכתב על הנושא הזה של הסטודנטים עולי אתיופיה שבאמת הם עלולים להפסיד, אנחנו גם לא יודעים מתי יאושר תקציב, אנחנו לא יודעים מתי תורכב קואליציה.
יעל גרמן: בדרך כלל כשיש רזרבה אפשר להשתמש גם באחד חלקי שתים עשרה מן הרזרבה.
יעל גרמן: דווקא בתחילת השנה אפשר להשתמש ברזרבות, האם אין איזושהי רזרבה?
משה גפני: לא, אין תקציב אז אין רזרבה.
משה גפני: אין תקציב, אין כלום, זה לא כמו בעירייה.
משה גפני: המדינה פועלת על פי חוק, והחוק הוא חוק יסודות התקציב, חוק יסוד משק המדינה במקרה הזה.
יעל גרמן: ובתוך התקציב?
משה גפני: אין תקציב, אין כלום.
עמיר פרץ: אין תקציב, כל היתרות, כל הרזרבות מבוטלות.
אמנון כהן: מה שמופיע בבסיס.
משה גפני: מה שמופיע בבסיס זה כמו שהיועצת המשפטית אמרה.
משה גפני: מה שיש בבסיס יש סדרי עדיפויות.
משה גפני: קודם התחייבויות, חוזים, משכורות ודאי, כל הדברים האלה, אבל יש ועדת חריגים.
משה גפני: חברת הכנסת יעל גרמן, אם היינו יודעים מתי מורכבת קואליציה, ומתי מביאים תקציב, ואיזה תקציב מביאים - - -
אבישי ברוורמן: לאחר שיש לנו כבר התקדמות בממשלה, דבר אחד כמו שאמרתי לך ברור, אתה היית יושב ראש ועדת הכספים בעבר, בהווה ובעתיד.
משה גפני: לך תדע פה במערכת הזאת מה הולך לקרות.
עמיר פרץ: אולי הוא רוצה להתקדם.
עמיר פרץ: העיקר שהכול יהיה בעזרת השם.
אבישי ברוורמן: הדבר הכי חשוב, שהעיקר מלה תהיה מלה.
משה גפני: אני מאחל לך הצלחה בעשייה.
אבישי ברוורמן: יושבים פה ידידי מהנגב וגם חבר הכנסת מאיר כהן.
אבישי ברוורמן: עלה הנושא שלא נדון בו היום כמובן, שישנם שמועות - פרנסי הנגב קיבלו את זה לגבי העברת הבעלות של "כיל" ל"פוטאש", החברה הקנדית הבינלאומית שהופכת להיות מונופול, היא קונה חברות בכל העולם.
אבישי ברוורמן: אני מבקש אדוני, שתעלה את זה במהירות, מכיוון שתהיה היושב ראש, אין לי שום ספק בנושא הזה.
משה גפני: מה להעלות בוועדה?
אבישי ברוורמן: הנושא הזה, המשמעות שלו בשני משפטים.
אבישי ברוורמן: אני חושב שעשינו טעות גדולה שהפרטנו את החברות האלה של משאבי הטבע.
אבישי ברוורמן: המעבר שהוא קורה לפי כל הדיווחים שהחברה הזאת תעבור לבעלות קנדית, במיוחד שיש גם מעבר לירדן מפעלים מסוג דומה, יכול להביא לפיטורי עובדים בצורה מאסיבית.
אבישי ברוורמן: יציג את שר האוצר העתידי ואני לא יודע מי הוא, שבטווח הקצר תהיה הכנסה גדולה עקב התשלומים שיהיו בהעברת המניות למדינה.
אבישי ברוורמן: התוצאה תהיה בטווח הארוך הפסד אדיר של הכנסות למדינה, חזקה על משאבי טבע לחברה זרה שהיא מונופול בינלאומי, פגיעה אדירה בנגב.
אבישי ברוורמן: מאיר פה, עמיר, אחרים, אני חושב שהדבר הזה הוא אינטרס לאומי.
אבישי ברוורמן: היום באמת לא נוכל לדון בזה.
משה גפני: מה היכולות שלנו להתערב בזה?
אבישי ברוורמן: אנחנו יכולים למנוע את התהליך הזה בצורה ברורה.
אבישי ברוורמן: תביא את היועצים המשפטיים שלך, נשים את הדברים האלה ביחד, למנוע את העברת הבעלות, זה חברה פרטית לחברה פרטית.
<שגית אפיק: זו חברה פרטית.
<שגית אפיק: - - -
אבישי ברוורמן: עדיין יש מניית זהב של המדינה, ישנן תקנות, אנחנו צריכים להעלות את זה.
נסים זאב: מה חלקה של המדינה, חמישים ואחד אחוז?
אבישי ברוורמן: הייתה טעות אדירה - - - משאבי הטבע.
אבישי ברוורמן: אני מבקש להיכנס לפרטים לדיון, הדבר הזה מסכן גם את עתיד ההכנסות למדינה וגם לגבי הנגב.
משה גפני: חבר הכנסת אבישי ברוורמן, אני מודה לך שהעלית את הנושא לסדר.
משה גפני: אני אבדוק מה היכולות שלנו להתערב בעניין הזה.
משה גפני: אני לא אהבתי את מה שעשו בכלל בעניין הזה, אבל אני לא יכול להעביר ביקורת על מה שהיה בראשית שנות המדינה.
אבישי ברוורמן: זה לא בראשית שנות המדינה.
משה גפני: בכל מה שהיה בכל הסיפור שם.
משה גפני: מה שהיה בראשית שנות המדינה, אנחנו לא מבינים את מה שנעשה, איך הייתה החלוקה של משאבי טבע, אבל נניח רגע לעניין הזה.
משה גפני: יכול להיות שאני אעלה הצעה לסדר היום שמבקשים ממני גם יושבת ראש המפלגה שלך, לגבי הנושא של חברת טבע, לגבי נושאים רבים, יכול להיות שאני אשלב את כל הדברים יחד, אבל אני אבדוק את זה מבחינה משפטית.
אבישי ברוורמן: זה מה שביקשתי, אדוני יושב ראש ועדת הכספים בעתיד.
משה גפני: יש עוד מישהו מבין החברים שרוצה להעלות את הנושא הזה?
מאיר כהן: אני רק רוצה להוסיף עוד משהו.
מאיר כהן: שמעתי אתכם מדברים שזוהי חברה פרטית.
מאיר כהן: אני רוצה שתדעו, ואני רוצה להוסיף לדברים של אבישי, שאלה מחצבי המדינה.
מאיר כהן: אני רוצה לספר לכם מה קרה שמפעלי "כיתן" הועברו לידי אוליגרכים מחוץ לארץ - תוך שלושה חודשים סגרו את המפעל.
מאיר כהן: ברגע שאוליגרך או חברה שאין בה שום דבר ציוני מקנדה שולטת על המחצבים של מדינת ישראל, משמעות הדבר שמתוך 25 אלף עובדים, 25 אלף עובדים בנגב, לא תהיה להם שום בעיה לקצץ מיידי ב-5,000, 10,000 עובדים, ומי שייקלט, ייקלט בתנאים של עובדי קבלן, כבר לא יהיה דור אל"ף ובי"ת.
מאיר כהן: לכן, אדוני היושב ראש, אני רוצה לחזק את הדברים של אבישי.
מאיר כהן: אנא ממך לא להמתין עד שתהיה ועדת כספים חדשה בראשותך.
מאיר כהן: להערכתי, אפשר להזמין לכאן את השר.
מאיר כהן: כי השר טוען – סיפר לוועדים לא מתנהל שום דבר.
מאיר כהן: אבל בכירים באוצר שאיתם נפגשו הוועדים, אמרו שאכן מתנהל שיח לעומק.
מאיר כהן: המדינה אמורה לקבל בין 6 ל-8 מיליארד שקל, בשעה שמחפשים מאיפה לכסות את הגרעון, אז הדבר הטוב ביותר זה להקריב את עובדי הנגב.
אבישי ברוורמן: באוסטרליה היה דבר דומה, הממשלה האוסטרלית שמה וטו, לכן אני אומר, לכן אני אומר לך את זה פה בצורה ברורה מאוד.
משה גפני: אני שמח על הרוח הרעננה שהגיעה לוועדה – דברים שיהיה לנו קשה להתערב.
אבישי ברוורמן: "מן הגפן ומן היקב".
משה גפני: זה אמנם ועדה עם הרבה כוח, אבל יש דברים שצריך לדעת.
משה גפני: אני לא בורח מהעניין, אני חושב שזה נושא חשוב.
נסים זאב: אבל אתה יכול להביא את זה להסכם הקואליציוני, זה בדיוק בזמן עכשיו.
משה גפני: חבר הכנסת ראובן ריבלין.
אמנון כהן: בנושא שהעלה חבר הכנסת ברוורמן, אדוני היושב ראש, אני חושב כן, יש מה להגיד לוועדה שלנו, אנחנו ועדה חשובה שלפני שחותמים הסכמים כאלה, שיילקח בחשבון מה שנאמר כאן בבית הזה, בוועדה הזאת.
אמנון כהן: לכן אני חושב, שבוע הבא כבר צריך לזמן את הועדה, לא לחכות מה יהיה אחר כך, עם שר האוצר, לשמוע את הגופים בנושא הזה, שלא יהיה פה משהו שבסופו של דבר יגרום לכך שיפטרו הרבה עובדים, המשאב חשוב, שייך גם למדינה עצמה, ועדיין של הציבור.
אמנון כהן: אנחנו מקבלים מזה תמלוגים מסוימים, מעסיקים עובדים במקום הזה.
אמנון כהן: לכן, יש לנו מה להגיד.
אמנון כהן: חייבים לקיים דיון נרחב בנושא הזה, אני בטוח שזה ייתן את הביטוי שלו גם בהסכמים בעתיד בעזרת השם.
עמיר פרץ: אני מבקש לומר.
אמנון כהן: חבר הכנסת פרץ העלה נושא חשוב.
אמנון כהן: זה בוודאי מבחינה רוחבית נוגע בהרבה מאוד נושאים, אבל נושא הסטודנטים קרוב לליבם של כולנו.
אמנון כהן: אני בטוח ששרת הקליטה, ומנכ"ל משרד הקליטה שיש להם רגישות רבה בנושא הזה, חייבים למצוא מינוח או פתרון נקודתי בנושא הזה, שזה פרויקט למעשה של שנת לימוד, זה לא פרויקט תקציבי.
אמנון כהן: זה פרויקט שמתחיל בספטמבר ונגמר בסביבות אוגוסט, לכן זה פרויקט המשך.
אמנון כהן: בספר התקציב יש תקציב מסוים, כרגע יש יותר סטודנטים, זה גולש טיפה מהתקציב הזה.
אמנון כהן: לכן פה אתם צריכים לתת לנו את ההסבר מה קורה בסופו של דבר שהסטודנט לא יפסיק את הלימודים שלו, זה מה שאנחנו רוצים לדעת.
אמנון כהן: כל פתרון – בבקשה.
משה גפני: אדוני המנכ"ל, אני חורג ממה שנהוג כאן, אבל אני לא יכול לסרב לחברים, וגם שאתה כאן, אני חייב לתת לך.
משה גפני: העלה חבר הכנסת עמיר פרץ את הנושא של הסטודנטים העולים מאתיופיה.
משה גפני: זה לא מופיע בסדר היום, יש לנו סעיפים אחרים בסדר היום.
משה גפני: מדובר על זה שאין תקציב, אתה בודאי יודע, אתה מנכ"ל מנוסה ומכיר את העניין.
משה גפני: אם תוכל לומר בדקה, דקה וחצי לוועדה מה המצב כרגע, מה אתה הולך לעשות, ומה אתה חושב שאנחנו יכולים לתרום לעניין.
<דימיטרי אפרצ'ב: תודה אדוני היושב ראש, ההתייחסות שלי היא התייחסות מאוד פשוטה.
<דימיטרי אפרצ'ב: זה לא סוד שבגלל הסיבה הזאת הלכו לבחירות, אין תקציב למדינה כרגע, משרד הקליטה נמצא במצב של 300 מיליון שקל לעודפים מחויבים, שזה קושר אותו להרבה מאוד פעילות, שהיא פעילות הרבה מעבר לפנייה הספציפית של 19 הסטודנטים הספציפיים.
<דימיטרי אפרצ'ב: אנחנו כרגע במצב שאנחנו נאלצים, כמו כל משרד ממשלתי, להקפיא פעילות, וכל זה בעקבות העובדה שהעודפים המחויבים לא משתחררים עדיין.
<דימיטרי אפרצ'ב: אנחנו היינו רגילים בדרך כלל שזה משתחרר בסביבות פברואר, מכל הסיבות שקיימות זה לא משתחרר.
<דימיטרי אפרצ'ב: כרגע על הפרק – כ-2,000 סטודנטים שזכאים למלגות קיום הם לא מקבלים את זה.
משה גפני: דיברת עם החשבת הכללית?
<דימיטרי אפרצ'ב: אנחנו פנינו למשרד האוצר, אנחנו נמצאים בהידברות מול משרד האוצר.
<דימיטרי אפרצ'ב: אתמול הייתי בפגישה גם מול החשב הכללי, וגם מול הממונה על אגף תקציבים.
<דימיטרי אפרצ'ב: הם מחפשים דרך, ומבטיחים לנו שהם מחפשים דרך.
<דימיטרי אפרצ'ב: זאת, אגב, התגובה הרשמית, מחפשים דרך למצוא אפשרות לשחרר על רשימה מאוד מצומצמת שכוללת בתוכה גם סטודנטים – 500 רופאים הולכים להפסיק לקבל משכורת ממש בימים האלה.
<דימיטרי אפרצ'ב: סליחה, 33 מורים ויש עוד רשימה מאוד ארוכה של דברים.
<דימיטרי אפרצ'ב: בהנחיה של שרת הקליטה, נאלצנו לעצור כרגע פרויקטים חדשים כי אין תקציב לזה, אבל כל מה שקשור לנושאים ההמשכיים, אנחנו פנינו למשרד האוצר לבקש לקבל סוג של הלוואה, הוא יכול להיכנס לחריגה, כי העודפים המחויבים יבואו הרי בסופו של דבר, וזה מה שיאפשר לנו - לתת אפשרות להמשיך לחיות מבחינת משכורת, אם זה רופאים, ואם זה מורים העולים, ואם זה סטודנטים בכל הנושא הזה.
<דימיטרי אפרצ'ב: זאת התגובה – אתמול היתה פגישה, אני קיבלתי הבטחה שתוך יום, יומיים, אני אקבל התייחסות, זה התייחסות רוחב, יש לזה השלכות במתן פתרון, אני לא נציג של משרד האוצר, אבל אני מבין את זה, שמתן פתרון למשרד הקליטה יכול להוות סוג של תקדים לדברים אחרים, אבל זה לא משנה, אני צריך לדאוג לאוכלוסייה.
עמיר פרץ: אנחנו ועדת הכספים, מבקשים להחריג את הסטודנטים, שלא בסוף בגלל ה-19 סטודנטים האלה יטילו עליהם את כל ההחרגות של עשרות מיליארדים.
<דימיטרי אפרצ'ב: התקנה שקשורה ל-19 סטודנטים, זאת תקנה שמדברת על 2,000 סטודנטים, כי היא מתוקצבת ב-10 מליון שקלים.
<דימיטרי אפרצ'ב: אנחנו פנינו לאוצר עם בקשה עד סוף יולי לפחות, לפחות מה שנקרא יעבור הזעם, לקבל כ-5 מליון שקלים.
<דימיטרי אפרצ'ב: זאת היתה הבקשה, זה מופיע בבקשה שלנו, אני מקווה שזה יקבל את המענה.